An kaenot-enotang kana piggagamit na manyōgana,xa0saróng lupon nin kanji na piggagamit para sa saindang tanog, imbes na boot sabihon kaini. Arog ini kan paggamit ngunyan sa mga panitik nin Intsik na piggagamit tanganing isurat an mga taramon na banyaga. Anxa0Manyōshū (万葉集) na saróng antolohiya nin mga rawit-dawit na pigbuo kadtong 759 na pigsusurat gamit an sinaenot na panurat kaini. Nabuo an Hiragana hale sa pakulot na manyogana, samantalang nabuo naman an katakana gikan sa mga parte kan mga letra nin manyogana na piggagamit bilan pambaybay o sa pagtatao nin paliwanag sa mga sutrang Buddhista. Nabuo an hiragana para sa marikas na pagsurat samantalang nabuo naman an katakana para maisurat nin sararadit.